Sarah B. Pomeroy

Sarah B. Pomeroy (New York, 1938ko martxoaren 13a) Ameriketako Estatu Batuetako Ikasketa Klasikoetako irakaslea da.

 Biografia 
Sarah Pomeroy New York hirian jaio zen 1938an. Birch Wathen Eskolara joan zen, latina eta antzinaroko historia beste gai batzuen artean hartuz. Bigarren hezkuntzako ikasketak 16 urterekin amaitu zituen, eta Barnard Collegen Hizkuntza Klasikoetako ikasketak hasi zituen baina, Barnardko sailaren tamaina txikia zela eta, Columbia Unibertsitatean amaitu zituen. Pomeroy 1957an graduatu zen, hemeretzi urte zituela, eta graduondoko ikasketa ikastaro bat hasi zuen Columbian, Evelyn Byrd Harrison eta Otto Brendelen gainbegiradapean. Graduondoko ikasketetan papirologian lan egin zuen John Dayrekin, eta 1962tik 1963ra, Columbian Zuzenbide Erromatarreko ikastaro bat ere egin zuen. Bere doktorego tesiak Egiptoko Karaniseko olibadi baten lehen errentamendu-kontratua aztertu zuen.

Hirurogeiko hamarkadan unibertsitateko plaza bat galdu zuen haurdun geratzeagatik. Irakaskuntza aldi batez uzteaz gain, bere karreran degradatua amaitu zuenGonzález Gutiérrez, Patricia (2024), ¿Existieron las romanas?, Akal, 66. or..

 Ibilbide akademikoa 
Pomeroyk 1961ean Texastik Austinera Unibertsitatean izan zuen bere lehen lanpostua, eta 1962 arte egon zen bertan. 1964an, Hunter Collegen ikastaro-arduradun postua hartu zuen, eta bertan egon zen 1965 arte. Brooklyn Collegen lan egin zuen 1967tik 1968ra, eta Hunterrera itzuli zen 1968an. Bere karrera akademikoa amaitu arte egon zen han. 1978an New York Hiriko Unibertsitateko Graduate Schooleko Ikasketa Klasikoetako irakasle ere izan zen, eta gero Historia departamentuko kide ere izendatu zutenThe Sarah B. Pomeroy Papers Finding Aid   . 1996an Hunter Collegeko irakasle emeritu izendatu zuten eta 2003an Hunter College eta Graduate Center-eko Letra Klasiko eta Historiako irakasle emeritu titulua jaso zuen.

Hainbat beka eta sari jaso ditu bere ibilbidean, American Council of Learned Societies-ren, Ford Foundation-en, National Endowment for the Humanities erakundearen, Mellon Foundation-en, Guggenheim Foundation-en eta American Numismatic Society-renak besteak beste. City University President’s Award for Excellence in Scholarship beka jaso zuen 1995ean.  2003an Hunterren Josephine Earleren oroimeneko hitzaldia eman zuen. Estatu Batuetako Filosofiako Elkarteko kide ere izan zen.

 Argitalpenak eta eragina 
Emakumeen historia historiografian finkatzen hasia zen, baina mundu klasikoa ez zen interes puntu nagusi bat. Inflexio-puntua Pomeroy-ren Selected Bibliography on Women in Antiquity (Arethusa 6, 1973, 125-158 or.) artikuluan kokatu ohi da, Antzinatean genero ikasketei bultzada eman zien errebisio bibliografikoko artikuluaGonzález Gutiérrez, Patricia (2024), ¿Existieron las romanas?, Akal, 56-57 or. . 

Bere lanik ezagunena, hala ere, eta esparru hau markatu zuena, Goddesses, Whores, Wives, and Slaves: Women in Classical Antiquity (Jainkosak, putak, emazteak eta esklaboak. Emakumeak antzinatasun klasikoan) izan zen, 1975ean argitaratua, eta Antzinateko emakumeen historia orokorrari buruzko ingelesezko lehen lanetako bat izan zenLin Foxhall, Studying Gender in Classical Antiquity, Cambridge, Cambridge University Press, 2013, 7 or.. 1994an berrargitaratu zen, eta Random Houseko editore batek honela deskribatu zuen: "XX. mendeko paradigma aldatzen duten bost liburuetako bat", eta eskuliburu gisa erabiltzen da unibertsitate-mailako genero ikasketetako ikastaro askotanMcClure, «Teaching a Course on Gender in the Classical World», The Classical Journal, vol. 92, no 3,‎ 1997, 262 or..

 Liburuak 

 Goddesses, Whores, Wives, and Slaves: Women in Classical Antiquity (Schocken, 1975); ISBN 9780805205305
 Ancient History (with Stanley M. Burstein, 1984); ISBN 9780910129114
 Women in Hellenistic Egypt: From Alexander to Cleopatra (Schocken, 1984); ISBN 9780805239119
 Women's History and Ancient History (Chapel Hill, 1991); ISBN 9780807819494
 Oeconomicus: A Social and Historical Commentary, with Xenophon (Clarendon Press, 1994); ISBN 9780198140825
 Families in Classical and Hellenistic Greece: Representations and Realities (Oxford University Press, 1997); ISBN 9780198152606
 Ancient Greece: A Political, Social, and Cultural History (with Stanley M. Burstein, Walter Donlan and Jennifer Tolbert Roberts, Oxford University Press, 1999); ISBN 9780195097436
 Plutarch’s Advice to the Bride and Groom and A Consolation to His Wife: English Translations, Commentary, Interpretive Essays, and Bibliography (Oxford University Press, 1999); ISBN 9780195120233
 Spartan Women (Oxford University Press, 2002); ISBN 9780195130669
 A Brief History of Ancient Greece: Politics, Society, and Culture (with Stanley M. Burstein, Walter Donlan and Jennifer Tolbert Roberts, Oxford University Press, 2004); ISBN 9780195156812
 The Murder of Regilla: A Case of Domestic Violence in Antiquity (Harvard University Press, 2007); ISBN 9780674042209
 Pythagorean Women (Johns Hopkins University Press, 2013); ISBN 9781421409566
 Maria Sibylla Merian: Artist, Scientist, Adventurer (with Jeyaraney Kathirithamby, J. Paul Getty Museum, 2018); ISBN 978-1947440012
 Benjamin Franklin, Swimmer: An Illustrated History (American Philosophical Society Press, 2021); ISBN 9781606181065

 Erreferentziak 

 Kanpo estekak 

Kategoria:Genero ikasketak
Kategoria:Emakume historialariak
Kategoria:Ikasketa klasikoak